വീണ്ടും പശുവിനെ കൊന്നു കടുവപ്പേടിയില് ഗ്രാമം ഗൂഡല്ലൂര്: മേഫീല്ഡ് എസ്റ്റേറ്റ് ബംഗ്ലാവിന് സമീപം മറ്റൊരു പശുവിനെ വീണ്ടും കടുവ കൊന്നു. മഹേഷ് എന്ന തൊഴിലാളിയുടെ കറവപ്പശുവിനെ ആണ് കൊന്നത്. ഞായറാഴ്ച വൈകീട്ട് മൂന്നരയോടെയായിരുന്നു ആക്രമണം. ദേവന് എസ്റ്റേറ്റില് ചന്ദ്രനെ കൊന്ന ഭാഗത്ത് കടുവയെ പിടികൂടാനുള്ള സന്നാഹങ്ങളുമായി നില്ക്കുന്ന സ്ഥലത്തിെന്റ സമീപപ്രദേശമാണ് മേഫീല്ഡ്. ഇതോടെ മേഫീല്ഡ് എസ്റ്റേറ്റ് തൊഴിലാളികളും പരിസരത്തുള്ളവരും ഭീതിയിലായിരിക്കുകയാണ്. രണ്ടുദിവസം ജനം പുറത്തിറങ്ങരുതെന്ന് കലക്ടര് ഗൂഡല്ലൂര്: തോട്ടംതൊഴിലാളിയെ കൊന്നതിനെ തുടര്ന്ന് കടുവയെ പിടികൂടാനുള്ള നടപടികളെക്കുറിച്ചും ജാഗ്രതാനിര്ദേശം നല്കുന്നതിനുമായി ജില്ല കലക്ടര് ജെ. ഇന്നസെന്റ് ദിവ്യ ദേവന് എസ്റ്റേറ്റ് സന്ദര്ശിച്ചു. കലക്ടര്ക്കൊപ്പം മുതുമല കടുവസങ്കേതം ഡയറക്ടര് വെങ്കിടേഷ്, ഊട്ടി ഡി.എഫ്.ഒ സച്ചിന് ദുക്കാറെ, ആര്.ഡി.ഒ ശരവണ കണ്ണന്, തഹസില്ദാര് കൃഷ്ണമൂര്ത്തി, ഡിവൈ.എസ്.പി കുമാര്, ശ്രീമധുര ഗ്രാമപഞ്ചായത്ത് പ്രസിഡന്റ് സുനില്, ദേവര്ഷോല എക്സിക്യൂട്ടിവ് ഓഫിസര് വേണു, മറ്റ് വനംവകുപ്പ്, റവന്യൂ അധികൃതരും ഉണ്ടായിരുന്നു. രണ്ടു ദിവസത്തേക്ക് തൊഴിലാളികള് അടക്കമുള്ള ജനങ്ങള് പുറത്തേക്കിറങ്ങരുതെന്ന് കലക്ടര് ഉത്തരവിട്ടു. ഭക്ഷ്യവസ്തുക്കളടക്കമുള്ള അവശ്യസാധനങ്ങള് വീടുകളില് എത്തിക്കാന് പഞ്ചായത്ത്, റവന്യൂ അധികൃതര്ക്ക് നിര്ദേശം നല്കി. ജനങ്ങള് പുറത്തിറങ്ങുന്നത് തടയാന് പൊലീസ് സഹായത്തോടെ സംഘത്തെ നിയോഗിക്കാനും ആര്.ഡി.ഒക്ക് നിര്ദേശവും നല്കി. ഇവിടേക്കുള്ള ബസ് സര്വിസും തല്ക്കാലം നിര്ത്തിവെക്കാന് ആവശ്യപ്പെട്ടു. കടുവയെ പിടികൂടാന് ജനങ്ങളുടെ സഹകരണം അനിവാര്യം ഗൂഡല്ലൂര്: കടുവയെ വേഗത്തില് പിടികൂടാന് പ്രദേശവാസികളുടെ സഹകരണം അനിവാര്യമാണെന്ന് മുതുമല കടുവ സങ്കേത ഡയറക്ടര് വെങ്കിടേഷ്. കഴിഞ്ഞ ദിവസം പശുവിനെ പിടിച്ച സമയത്ത് ജനങ്ങളൊന്നടങ്കം ബഹളം വെക്കുകയും കൂട്ടം കൂടിയതാണ് കടുവ പിന്നീട് പശുവിനെ തിന്നാന് വരാന് വൈകിയത്. പരിസരത്തു നിന്ന് ചെറിയ ശബ്ദംകേട്ടാല് പോലും മൃഗം അവിടെ നിന്ന് സ്ഥലം മാറും. ഇത് കടുവയെ പിടികൂടാനുള്ള എല്ലാ ശ്രമങ്ങളും പരാജയപ്പെടും. അതുകൊണ്ട് ജനങ്ങള് കൂട്ടം കൂടുന്നതും ബഹളം വെക്കുന്നതും ഒഴിവാക്കിയാല് അധികൃതരുടെ നടപടികള് എളുപ്പമാവുമെന്നും എഫ്.ഡി വ്യക്തമാക്കി.